**ΤΟ ΑΠΑΡΕΜΦΑΤΟ**

**ΓΕΝΙΚΑ ΓΙΑ ΤΟ ΑΠΑΡΕΜΦΑΤΟ**

Παλαιότερα σε διάφορους χώρους υπήρχε η πινακίδα ***«Απαγορεύεται το καπνίζειν»*** (= το κάπνισμα)***.*** Ίσως να έχετε ακούσει και τα αρχαία ρητά: «***Τὸ λακωνίζειν ἐστὶ φιλοσοφεῖν», «εὖ αγωνίζεσθαι»*** ή να έχετε χρησιμοποιήσει τις φράσεις ***«αυτός ο άνθρωπος έχει λέγειν»*** (= ικανότητα στον λόγο), **«φερ’ ειπείν»** (= για παράδειγμα).

Όλοι οι παραπάνω υπογραμμισμένοι τύποιείναι απαρέμφατα της αρχαίας ελληνικής. Η χρήση του απαρεμφάτου ήταν πολύ συχνή στην αρχαία ελληνική γλώσσα. Σιγά σιγά όμως άρχισε να εκλείπει από τη γλώσσα μας**[[1]](#footnote-1)**.

Επίσης, το ρήμα "**είναι**", που είναι τόσο συνηθισμένο ρήμα στη νέα ελληνική, στην αρχαία είναι **απαρέμφατο** του ρήματος ***εἰμί***!!

Τι είναι το απαρέμφατο στα αρχαία ελληνικά;

Το απαρέμφατο είναι ένας **άκλιτος ρηματικός τύπος**.

Άλλοτε εμφανίζεται χωρίς άρθρο, **άναρθρο** απαρέμφατο, π.χ.  ***φιλοσοφεῖν***

κι άλλοτε με άρθρο, **έναρθρο** απαρέμφατο, π.χ. ***τὸ λακωνίζειν***



Το **έναρθρο απαρέμφατο** ισοδυναμεί με **ουσιαστικό** (***τὸ λακωνίζειν*** = η λακωνικότητα = να μιλάμε με λίγα λόγια).



 Απαρέμφατο δεν έχουν όλοι οι χρόνοι· έχουν μόνο: **ο ενεστώτας, ο μέλλοντας, ο αόριστος** και **ο παρακείμενος.**

**ΣΧΗΜΑΤΙΣΜΟΣ ΑΠΑΡΕΜΦΑΤΟΥ**

**Καταλήξεις απαρεμφάτου στην Ενεργητική Φωνή**


|  |  |  |  |  |
| --- | --- | --- | --- | --- |
|  | **Ενεστώτας** | **Μέλλοντας** | **Αόριστος** | **Παρακείμενος** |
| **Φωνηεντόληκτα** ρήματα **(*λύ-ω*)** | **-ειν**  *λύ****-ειν*** | **-σειν**  *λύ****-σειν*** | **-σαι**  *λῦ****-σαι*** | **-κέναι**  *λελυ****-κέναι*** |
| **Ουρανικόληκτα** ρήματα **(*πράττ-ω*)** | **-ειν**  *πράττ****-ειν*** | **-ξειν**  *πρά****-ξειν*** | **-ξαι**  *πρᾶ****-ξαι*** | **-χέναι**  *πεπρα****-χέναι*** |
| **Χειλικόληκτα** ρήματα **(*γράφ-ω*)** | **-ειν**  *γράφ****-ειν*** | **-ψειν**  *γρά****-ψειν*** | **-ψαι**  *γρά****-ψαι*** | **-φέναι**  *γεγρα****-φέναι*** |
| **Οδοντικόληκτα** ρήματα **(*πείθ-ω*)** | **-ειν**  *πείθ****-ειν*** | **-σειν**  *πεί****-σειν*** | **-σαι**  *πεῖ****-σαι*** | **-κέναι**  *πεπει****-κέναι*** |


** **

** **

**Καταλήξεις απαρεμφάτου στην Μέση Φωνή**

|  |  |  |  |  |
| --- | --- | --- | --- | --- |
|  | **Ενεστώτας** | **Μέλλοντας** | **Αόριστος** | **Παρακείμενος** |
| **Φωνηεντόληκτα** ρήματα **(*λύ-ω*)** | **-εσθαι**  *λύ****-εσθαι*** | **-σεσθαι**  *λύ****-σεσθαι*** | **-σασθαι**  *λύ****-σασθαι*** | **-σθαι**  *λελύ****-σθαι*** |
| **Ουρανικόληκτα** ρήματα **(*πράττ-ω*)** | **-εσθαι**  *πράττ****-εσθαι*** | **-ξεσθαι**  *πρά****-ξεσθαι*** | **-ξασθαι**  *πρά****-ξασθαι*** | **-χθαι**  *πεπρᾶ****-χθαι*** |
| **Χειλικόληκτα** ρήματα **(*γράφ-ω*)** | **-εσθαι**  *γράφ****-εσθαι*** | **-ψεσθαι**  *γρά****-ψεσθαι*** | **-ψασθαι**  *γρά****-ψασθαι*** | **-φθαι**  *γεγρά****-φθαι*** |
| **Οδοντικόληκτα** ρήματα **(*πείθ-ω*)** | **-εσθαι**  *πείθ****-εσθαι*** | **-σεσθαι**  *πεί****-σεσθαι*** | **-σασθαι**  *πεί****-σασθαι*** | **-σθαι**  *πεπεῖ****-σθαι*** |

****

****

**ΑΣΚΗΣΕΙΣ**

1. **Να σχηματίσετε σε όλους τους χρόνους της Ενεργητικής Φωνής τα απαρέμφατα των παρακάτω ρημάτων:**

|  |  |  |  |  |
| --- | --- | --- | --- | --- |
| **Ρήμα** | **Ενεστώτας** | **Μέλλοντας** | **Αόριστος** | **Παρακείμενος** |
| ***παύω*** |  |  |  |  |
| ***θαυμάζω*** |  |  |  |  |
| ***κόπτω*** |  |  |  |  |
| ***χορεύω*** |  |  |  |  |
| ***ἀλλάττω*** |  |  |  |  |
| ***διώκω*** |  |  |  |  |
| ***ψαύω*** |  |  |  |  |
| ***ῥίπτω*** |  |  |  |  |
| ***ὀνομάζω*** |  |  |  |  |

1. **Να σχηματίσετε σε όλους τους χρόνους της Μέσης Φωνής τα απαρέμφατα των παρακάτω ρημάτων:**

|  |  |  |  |  |
| --- | --- | --- | --- | --- |
| **Ρήμα** | **Ενεστώτας** | **Μέλλοντας** | **Αόριστος** | **Παρακείμενος** |
| ***παύομαι*** |  |  |  |  |
| ***ἀλλάττομαι*** |  |  |  |  |
| ***τρίβομαι*** |  |  |  |  |
| ***ἁθροίζομαι*** |  |  |  |  |
| ***φυλάττομαι*** |  |  |  |  |
| ***ῥίπτομαι*** |  |  |  |  |
| ***κελεύομαι*** |  |  |  |  |

1. **Στις παρακάτω προτάσεις να κυκλώσετε τα απαρέμφατα:**

* Ἤλπιζε τιμῶν τόν θεόν πράξειν καλῶς.
* Οὐκ ἐπίσταμαι κιθαρίζειν.
* Οἱ στρατιῶται ηὔχοντο Κῦρον φυλάξαι τήν πόλιν.
* Ἐγώ βούλομαι ἀλλάττειν.
* Οἱ Λακεδαιμόνιοι τοῖς συμμάχοις ἐπέτρεψαν ἀναπαύεσθαι.
* Ὁ Ξενοφών οὐκ ἐδύνατο κελεύειν.
* Τόν καλόν και ἀγαθόν ἄνδρα εὐδαίμονα εἶναι φημί (=υποστηρίζω).
* Προσήκει ὑμῖν ἀγωνίζεσθαι.



1. *Ωστόσο, και στη νέα ελληνική έχουμε απαρέμφατο! Όταν σχηματίζουμε τον παρακείμενο, τον υπερσυντέλικο ή το συντελεσμένο μέλλοντα, π.χ του ρήματος γελώ, λέμε: έχω γελάσει, είχα γελάσει, θα έχω γελάσει. Ο άκλιτος τύπος* ***γελάσει*** *είναι απαρέμφατο.* [↑](#footnote-ref-1)